|  |  |  |
| --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ** |  | **ΑΝΑΡΤΗΤΕΟ ΣΤΟ ΔΙΑΔΙΚΤΥΟ** |
| **ΓΕΝΙΚΗ ΔΙΕΥΘΥΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ****ΔΙΕΥΘΥΝΣΗ ΠΡΟΜΗΘΕΙΩΝ, ΔΙΑΧΕΙΡΙΣΗΣ ΥΛΙΚΟΥ & ΚΤΙΡΙΑΚΩΝ ΥΠΟΔΟΜΩΝ****ΤΜΗΜΑ Α’-ΠΡΟΜΗΘΕΙΩΝ** |  | **ΑΔΑ:****Αθήνα, 20/12/2018****Αριθ. Πρωτ.:Δ.Π..Δ.Υ.Κ.Υ.Α.Α.Δ.Ε****.Α.1001112ΕΞ2019**  |
| Ταχ. Δ/νση | : | Ερμού 23-25 | **ΠΡΟΣ:** | Κάθε ενδιαφερόμενο |
| Ταχ. Κώδικας | : | 101 84 Αθήνα |
| Πληροφορίες | : | Πουλημένου Μ. |
| Τηλέφωνο | : | 213-1624222 |
| Fax | : | 213-1624227 |
| E-Mail | : | aadeprocurement@aade.gr |
| Url | : |  [www.aade.gr](http://www.aade.gr) |

**Θέμα: «Πρόσκληση εκδήλωσης ενδιαφέροντος υποβολής προσφορών για την παροχή ενιαίων υπηρεσιών συντήρησης για τα συναφή Πληροφοριακά Συστήματα «Μηνιαία Κατάσταση Πελατών, Προμηθευτών και συναλλαγών – ΜΥΦ» και Vat Cash Accounting, για τις ανάγκες της Ανεξάρτητης Αρχής Δημοσίων Εσόδων»**

|  |  |
| --- | --- |
| **Αναθέτουσα Αρχή:** | Ανεξάρτητη Αρχή Δημοσιών Εσόδων (ΑΑΔΕ)Ερμού 23-25, 10184 Αθήνα |
| **Ειδικός Φορέας**  | 1023-801-0000000 |
| **ΛΟΓΑΡΙΑΣΜΟΣ:** | 2420989001 |
| **CPV :** |  72267000-4 (Συντήρηση & αναβάθμιση πληροφορικών συστημάτων) |
| **Κριτήριο Ανάθεσης:** | Πλέον συμφέρουσα από οικονομική άποψη προσφορά βάσει της τιμής (χαμηλότερη τιμή συνολικά) |
| **Προϋπολογισθείσα δαπάνη:** |  22.816,00 € ( συμπεριλαμβανομένου ΦΠΑ 24% ) )βάσει της υπ’ αρ. πρωτ.Δ.Π.Δ.Α.Α.Α.Δ.Ε.Α.1172762 ΕΞ 2018(ΑΔΑ: ΩΝΙ746ΜΠ3Ζ-ΨΚΗ) Απόφασης ανάληψης υποχρέωσης |
| **Καταληκτική ημερομηνία υποβολής προσφορών:** |  **14/01/2019** ημέρα Δευτέρα |
| **Διάρκεια ισχύος προσφορών:** | 90 ημέρες από την επομένη της καταληκτικής ημερομηνίας για την υποβολή των προσφορών |

### Αντικείμενο προμηθείας .

Η Ανεξάρτητη Αρχή Δημοσιών Εσόδων (ΑΑΔΕ) ανακοινώνει ότι προτίθεται να προβεί, με τη διαδικασία της απευθείας ανάθεσης βάσει του άρθρου 118 του Ν.4412/2016 στην ανάθεση **της ετήσιας παροχής ενιαίων υπηρεσιών συντήρησης για τα (συναφή) Πληροφοριακά Συστήματα «Μηνιαία Κατάσταση Πελατών , Προμηθευτών και συναλλαγών – ΜΥΦ» και Vat Cash Accounting, για το διάστημα από 22/03/2019 έως και 21/03/2020**, με κριτήριο ανάθεσης την πλέον συμφέρουσα προσφορά βάσει χαμηλότερης συνολικής τιμής για το σύνολο των ετήσιων υπηρεσιών.

**2.Προϋπολογισμός- κρατήσεις**

 Ο συνολικός διαθέσιμος προϋπολογισμός ανέρχεται στο ποσό των 22.816,00 € (Είκοσι δύο χιλιάδες οχτακόσια δέκα έξι ευρώ) συμπεριλαμβανομένου του αναλογούντος ΦΠΑ και θα βαρύνει τον προϋπολογισμό της Ανεξάρτητης Αρχής Δημοσιών Εσόδων ως εξής:

- Οικονομικό έτος **2019**,Ειδικός Φορέας: 1023-801-0000000 και Λογαριασμός 2420989001 17.753,00 ευρώ

- Οικονομικό έτος **2020**, Ειδικός Φορέας: 1023-801-0000000 και Λογαριασμός 2420989001 5.063,00 ευρώ

Ειδικότερα:

**-** Ο προϋπολογισμός δαπάνης για την κατηγορία υπηρεσιών Α΄ της παραγράφου 1.2 του Παραρτήματος Ι της παρούσας πρόσκλησης ανέρχεται σε δέκα πέντε χιλιάδες εννιακόσια εβδομήντα ένα ευρώ και είκοσι λεπτά (15.971,20 ευρώ-συμπεριλαμβανομένου ΦΠΑ). (3,5 ανθρωπομήνες)

 **-** Ο προϋπολογισμός δαπάνης για την κατηγορία υπηρεσιών Β΄ της παραγράφου 1.2 του Παραρτήματος Ι της παρούσας πρόσκλησης ανέρχεται σε έξι χιλιάδες οχτακόσια σαράντα τέσσερα ευρώ και ογδόντα λεπτά (6.844,80) ευρώ(συμπεριλαμβανομένου ΦΠΑ). (1,5 ανθρωπομήνες)

Το συμβατικό τίμημα θα καταβληθεί στην ανάδοχο εταιρεία σε τέσσερις (4) δόσεις, ανάλογα με τις προσφερθείσες υπηρεσίες κατά το αντίστοιχο τρίμηνο ισχύος της σύμβασης, κατόπιν της οριστικής παραλαβής των υπηρεσιών συντήρησης που θα   ολοκληρωθεί  με την  υπογραφή της Απόφασης Έγκρισης των πρωτοκόλλων παραλαβής υπηρεσιών σύμφωνα με το άρθρο 219 του Ν. 4412/2016».

 Η αμοιβή του Αναδόχου υπόκειται σε όλες τις νόμιμες κρατήσεις και τον Φόρο εισοδήματος που είναι 8% επί της καθαρής συμβατικής αξίας, σύμφωνα με τις ισχύουσες διατάξεις του Κώδικα Φορολογίας Εισοδήματος (ν. 4172/2013).

Ο Φ.Π.Α. 24% βαρύνει την Αναθέτουσα Αρχή

**3.Κατάρτιση και υποβολή προσφορών**

Οι οικονομικοί φορείς (φυσικά ή νομικά πρόσωπα ημεδαπά ή αλλοδαπά ή οντότητες, οι ενώσεις αυτών των προσώπων), καλούνται να υποβάλλουν την τεχνική και οικονομική τους προσφορά σε ενιαίο σφραγισμένο φάκελο στον οποίο πρέπει να αναγράφονται ευκρινώς τα παρακάτω:

|  |
| --- |
| ΠΡΟΣΦΟΡΑ ΓΙΑ ΥΠΗΡΕΣΙΕΣ ΣΥΝΤΗΡΗΣΗΣ ΚΑΙ ΑΝΑΒΑΘΜΙΣΗΣ(αρ. πρωτ. **Δ.Π.Δ.Υ.Κ.Υ.ΑΑΔΕ.Α........................./** πρόσκληση υποβολής) |
| ΑΝΕΞΑΡΤΗΤΗ ΑΡΧΗ ΔΗΜΟΣΙΩΝ ΕΣΟΔΩΝΔΙΕΥΘΥΝΣΗ ΠΡΟΜΗΘΕΙΩΝ, ΔΙΑΧΕΙΡΙΣΗΣ ΥΛΙΚΟΥ ΚΑΙ ΚΤΙΡΙΑΚΩΝ ΥΠΟΔΟΜΩΝΤΜΗΜΑ:Α΄ ΠΡΟΜΗΘΕΙΩΝ |
| ΣΤΟΙΧΕΙΑ ΠΡΟΣΦΕΡΟΝΤΟΣ: | Επωνυμία: |  |
| Διεύθυνση: |  |
| Τηλ./ Fax: |  |
| Εmail: |  |

### καθώς επίσης να φέρει την ένδειξη «Να μην ανοιχθεί από το πρωτόκολλο ή τη γραμματεία».

### Οι προσφορές υποβάλλονται μέχρι και την Δευτέρα 14/01/2019 στο τμήμα Προμηθειών της Διεύθυνσης Προμηθειών, Διαχείρισης Υλικού και Κτιριακών Υποδομών (Ερμού 23-25, ΤΚ 101 84, Αθήνα, 6ος όροφος) στο γραφείο της Γραμματείας.

### Οι προσφορές μπορούν να κατατεθούν στην ως άνω διεύθυνση:

1. Προσωπικώς ή με εκπρόσωπό τους,
2. Ταχυδρομικώς, επί αποδείξει.

Εναλλακτικά, οι προσφορές μπορούν να αποσταλούν με το σύστημα της τηλεομοιοτυπίας (ΦΑΞ) στον αριθμό: **213-1624227** ή με ηλεκτρονικό ταχυδρομείο στην διεύθυνση  aadeprocurement@aade.gr

 Περιεχόμενο φακέλου προσφοράς

Ο φάκελος της προσφοράς θα περιλαμβάνει:

**α)** **ΤΗΝ ΤΕΧΝΙΚΗ ΠΡΟΣΦΟΡΑ μαζί με τον** **ΠΙΝΑΚΑ ΣΥΜΜΟΡΦΩΣΗΣ του ΠΑΡΑΡΤΗΜΑΤΟΣ ΙΙ, ΚΑΙ ΤΟΝ ΠΙΝΑΚΑ ΟΙΚΟΝΟΜΙΚΗΣ ΠΡΟΣΦΟΡΑΣ ΤΟΥ ΠΑΡΑΡΤΗΜΑΤΟΣ ΙΙΙ** της παρούσας, υπογεγραμμένο από τον Νόμιμο εκπρόσωπο και με σφραγίδα του προσφέροντος στην τελευταία σελίδα.

Εναλλακτικές προσφορές δεν θα γίνονται δεκτές. Επίσης δεν γίνονται δεκτές προσφορές που ξεπερνούν τον διαθέσιμο προϋπολογισμό, καθώς και όσες παρελήφθησαν εκπρόθεσμα.

Οι προσφορές δεν πρέπει να φέρουν παρατυπίες και διορθώσεις (σβησίματα, διαγραφές, προσθήκες, κλπ.). Αν υπάρχει διόρθωση, προσθήκη κλπ θα πρέπει να είναι καθαρογραμμένη και να έχει μονογραφεί από τον προσφέροντα.

Οι προσφέροντες δεν δικαιούνται ουδεμία αποζημίωση για δαπάνες σχετικές με τη συμμετοχή τους.

Οι προσφέροντες θεωρείται ότι αποδέχονται πλήρως και ανεπιφυλάκτως όλους τους όρους της πρόσκλησης και δεν δύνανται, με την προσφορά τους ή με οποιονδήποτε άλλο τρόπο να αποκρούσουν ευθέως ή εμμέσως τους όρους αυτούς.

Μετά από αίτημα της Υπηρεσίας τα στοιχεία των προσφορών είναι δυνατόν να τύχουν περαιτέρω διαπραγμάτευσης και διευκρινίσεων.

**β)** **Υπεύθυνη δήλωση** της παρ. 4 του άρθρου 8 του Ν. 1599/1986, όπως εκάστοτε ισχύει, σύμφωνα με το συνημμένο Υπόδειγμα **(Παράρτημα ΙV).**

|  |
| --- |
| Διευκρίνιση:Η ανωτέρω υπεύθυνη δήλωση φέρει ημερομηνία εντός των τελευταίων τριάντα ημερολογιακών ημερών προ της καταληκτικής ημερομηνίας υποβολής των προσφορών και δεν απαιτείται βεβαίωση του γνησίου της υπογραφής από αρμόδια διοικητική αρχή ή τα ΚΕΠ. Η απαιτούμενη κατά τα ανωτέρω υπεύθυνη δήλωση αφορά τους παρακάτω, οι οποίοι και τις υπογράφουν:1. Τους διαχειριστές όταν το νομικό πρόσωπο είναι Ο.Ε., Ε.Ε., Ε.Π.Ε.
2. Τον Πρόεδρο του ΔΣ και τον Διευθύνοντα Σύμβουλο, όταν το νομικό πρόσωπο είναι Α.Ε.
3. Σε κάθε άλλη περίπτωση νομικού προσώπου τους νόμιμους εκπροσώπους του.
4. Όταν ο προσφέρων είναι ένωση προμηθευτών ή κοινοπραξία, η δήλωση γίνεται από κάθε μέλος, που συμμετέχει σε αυτήν.

- *Σημείωση: Ως εκπρόσωπος του οικονομικού φορέα νοείται ο νόμιμος εκπρόσωπος αυτού, όπως προκύπτει από το ισχύον καταστατικό ή το πρακτικό εκπροσώπησής του κατά το χρόνο υποβολής της προσφοράς ή αίτησης συμμετοχής ή το αρμοδίως εξουσιοδοτημένο φυσικό πρόσωπο να εκπροσωπεί τον οικονομικό φορέα για διαδικασίες σύναψης συμβάσεων ή για συγκεκριμένη διαδικασία σύναψης σύμβασης.* |

### 4.Ισχύς προσφορών

Οι προσφορές ισχύουν και δεσμεύουν τους συμμετέχοντες στην πρόσκληση για **ενενήντα(90)** ημέρες από την επόμενη της καταληκτικής ημερομηνίας υποβολής προσφορών. Προσφορές που αναφέρουν μικρότερο χρόνο ισχύος απορρίπτονται ως απαράδεκτες.

Η ανακοίνωση επιλογής αναδόχου μπορεί να γίνει και μετά τη λήξη της ισχύος της προσφοράς, δεσμεύει όμως τον υποψήφιο ανάδοχο μόνο εφόσον αυτός την αποδεχθεί. Σε περίπτωση άρνησης του επιλεχθέντος, η ανάθεση γίνεται στον δεύτερο κατά σειρά επιλογής.

### 5.Τιμές

Στις προσφερόμενες τιμές (χωρίς ΦΠΑ) θα περιλαμβάνονται:

* Η αξία των παρεχόμενων υπηρεσιών σε ΕΥΡΩ.
* Όλες οι υπέρ τρίτων κρατήσεις ως και δασμοί, τέλη καθώς και λοιπές δημοσιονομικές επιβαρύνσεις ή άλλες αμοιβές και επιβαρύνσεις.
* Εάν μετά την ημερομηνία της πρόσκλησης επιβληθούν φόροι, τέλη και κρατήσεις ή καταργηθούν υφιστάμενοι, το ποσό πληρώνεται ή εκπίπτει αντιστοίχως από τους λογαριασμούς του αναδόχου.
* Κάθε άλλη δαπάνη που θα προκύψει, μέχρι την οριστική ποιοτική και ποσοτική παραλαβή των υπηρεσιών συντήρησης από την αρμόδια Επιτροπή Παραλαβής της ΑΑΔΕ.

### 6. Ειδικοί όροι

* Η Υπηρεσία διατηρεί το δικαίωμα να ζητήσει από τους συμμετέχοντες στοιχεία απαραίτητα για την τεκμηρίωση των προσφερόμενων τιμών, οι δε ανάδοχοι υποχρεούνται να τα παρέχουν.
* Οι τιμές των προσφορών δεν υπόκεινται σε μεταβολή κατά τη διάρκεια ισχύος της προσφοράς. Σε περίπτωση που ζητηθεί παράταση της διάρκειας ισχύος της προσφοράς, οι υποψήφιοι ανάδοχοι δεν δικαιούνται, κατά τη γνωστοποίηση της συγκατάθεσής τους για την παράταση αυτή, να υποβάλλουν νέους πίνακες τιμών ή να τους τροποποιήσουν. Προσφορές που θέτουν όρο αναπροσαρμογής τιμών απορρίπτονται ως απαράδεκτες.
* Ο ανάδοχος υποχρεούται κατά την εκτέλεση της σύμβασης να τηρεί τις υποχρεώσεις στους τομείς περιβαλλοντικού, κοινωνικοασφαλιστικού και εργατικού δικαίου, που έχουν θεσπισθεί με το δίκαιο της Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικοασφαλιστικού και εργατικού δικαίου, οι οποίες απαριθμούνται στο Παράρτημα Χ του Προσαρτήματος Α του Ν. 4412/2016.

### 7. Αξιολόγηση προσφορών - ανάθεση

Το κριτήριο ανάθεσης είναι η πλέον συμφέρουσα από οικονομική άποψη προσφορά βάσει της χαμηλότερης συνολικής αξίας των παρεχόμενων υπηρεσιών. Η προσφορά του μειοδότη πριν την έκδοση της Απόφασης Ανάθεσης, θα σταλεί στην Δ/νση Ηλεκτρονικής Διακυβέρνησης για αξιολόγηση ως προς την τεχνική της επάρκεια. Επιπρόσθετα σε περίπτωση ύπαρξης περισσότερων της μίας αποδεκτών ισότιμων προσφορών, η ανάθεση γίνεται με κλήρωση μεταξύ των υποψήφιων αναδόχων που μειοδότησαν.

Επιπλέον η Αναθέτουσα Αρχή, διατηρεί το δικαίωμα για ματαίωση της διαδικασίας και την επανάληψή της με τροποποίηση ή μη των όρων και των τεχνικών προδιαγραφών. Οι συμμετέχοντες δεν έχουν καμιά οικονομική απαίτηση σε τέτοια περίπτωση.

Ο ανάδοχος που θα επιλεγεί, θα κληθεί να υπογράψει σύμβαση με την ΑΑΔΕ.

### 9. Παράδοση- Παραλαβή

Μετά την υπογραφή της σύμβασης ο ανάδοχος θα ορίσει με έγγραφό του τον υπεύθυνο υπάλληλο και όλα τα στοιχεία για την επικοινωνία με τις υπηρεσίες της Α.Α.Δ.Ε.

Κάθε τρίμηνο η Ανάδοχος εταιρεία θα εκδίδει και θα υποβάλλει το Τιμολόγιο Παροχής Υπηρεσιών στο Τμήμα Προμηθειών της Δ/νσης Προμηθειών της ΑΑΔΕ επί της οδού Ερμού 23-25 στον 6ο όροφο. Στο τιμολόγιο θα μνημονεύεται ο αριθμός και η ημερομηνία της σχετικής σύμβασης.

Η παραλαβή θα γίνεται από την αρμόδια Επιτροπή Παραλαβής της ΑΑΔΕ βάσει σχετικής βεβαίωσης της Δ/νσης Ηλεκτρονικής Διακυβέρνησης, ότι οι παρεχόμενες υπηρεσίες έχουν παρασχεθεί βάσει των όρων της σύμβασης και εφόσον η συντήρηση είναι σύμφωνη με τις προδιαγραφές της σύμβασης, θα εκδίδεται το σχετικό πρωτόκολλο. Η οριστική παραλαβή των υπηρεσιών συντήρησης θα   ολοκληρωθεί  με την  υπογραφή της Απόφασης Έγκρισης πρωτοκόλλων παραλαβής υπηρεσιών σύμφωνα με το άρθρο 219 του Ν. 4412/2016.

 Η Επιτροπή Παραλαβής διαβιβάζει το πρωτόκολλο παραλαβής (εις τριπλούν) στο τμήμα Προμηθειών της Διεύθυνσης Προμηθειών, Διαχείρισης Υλικού και Κτιριακών Υποδομών της Α.Α.Δ.Ε.

**10 .Πληρωμή**

Η πληρωμή του αναδόχου θα γίνει από την Διεύθυνση Οικονομικής Διαχείρισης της Γενικής Διεύθυνσης Οικονομικών Υπηρεσιών της Ανεξάρτητης Αρχής Δημοσίων Εσόδων με Ταχ.διευθ.: Ερμού 23-25 Αθήνα στον 5ο όροφο με την προσκόμιση των νομίμων παραστατικών και δικαιολογητικών που προβλέπονται από τις ισχύουσες διατάξεις κατά το χρόνο πληρωμής, καθώς και κάθε άλλου δικαιολογητικού που τυχόν ήθελε ζητηθεί από τις αρμόδιες υπηρεσίες που διενεργούν τον έλεγχο και την πληρωμή.

Ο ΦΠΑ βαρύνει το Ελληνικό Δημόσιο. Από την πληρωμή παρακρατούνται οι ισχύουσες κάθε φορά νόμιμες κρατήσεις και φόρος εισοδήματος.

Κατά τα λοιπά ισχύουν οι διατάξεις περί Κρατικών Προμηθειών.

Η παρούσα πρόσκληση θα δημοσιευθεί στον ιστότοπο του Προγράμματος «ΔΙΑΥΓΕΙΑ» και επίσης στην ιστοσελίδα της Ανεξάρτητης Αρχής Δημοσίων Εσόδων στην ηλεκτρονική διεύθυνση: [www.aade.gr](http://www.aade.gr)

|  |
| --- |
| **Η ΑΝΑΠΛΗΡΩΤΡΙΑ ΠΡΟΪΣΤΑΜΕΝΗ ΤΗΣ ΔΙΕΥΘΥΝΣΗΣ****ΛΑΜΠΡΟΥ ΧΡΙΣΤΙΝΑ** |

**Συνημμένα**:

1. Παράρτημα Ι: ΤΕΧΝΙΚΕΣ ΠΡΟΔΙΑΓΡΑΦΕΣ
2. Παράρτημα ΙΙ: ΠΙΝΑΚΕΣ ΣΥΜΜΟΡΦΩΣΗΣ
3. Παράρτημα ΙΙΙ: ΟΙΚΟΝΟΜΙΚΗ ΠΡΟΣΦΟΡΑ
4. Παράρτημα ΙV: ΥΠΕΥΘΥΝΗ ΔΗΛΩΣΗ



**Παράρτημα Ι: ΤΕΧΝΙΚΕΣ ΠΡΟΔΙΑΓΡΑΦΕΣ** **της υπ’ αριθ. Δ.Π.Δ.Υ.Κ.Υ.ΑΑΔΕ.Α.................. Πρόσκλησης εκδήλωσης ενδιαφέροντος υποβολής προσφορών και Πίνακες συμμόρφωσης** βάσει του υπ΄αρίθμ. Πρωτ. ΔΗΛΕΔ ΙΒ 1162111ΕΞ2018/02-11-2018 αιτήματος και του προηγηθέντος σχετικού εγγράφου ΔΗΛΕΔΙΒ 1160984ΕΞ2017/30-10-2017 της Διεύθυνσης Ηλεκτρονικής Διακυβέρνησης (Δ.ΗΛΕ.Δ), της Γενικής Διεύθυνσης Ηλεκτρονικής Διακυβέρνησης και Ανθρώπινου Δυναμικού της Ανεξάρτητης Αρχής Δημοσίων Εσόδων**.**

1 **ΑΝΤΙΚΕΙΜΕΝΟ ΤΟΥ ΕΡΓΟΥ**

**1.1 Φυσικό Αντικείμενο Έργου**

Το φυσικό αντικείμενο της εν λόγω πράξης συνίσταται στην παροχή ενιαίων υπηρεσιών συντήρησης για χρονικό διάστημα ενός έτους, για τα συναφή Πληροφοριακά Συστήματα «Μηνιαία Κατάσταση Πελατών,Προμηθευτών και συναλλαγών – ΜΥΦ» και «VATCashAccounting», σε εφαρμογή της ΠΟΛ 1022/2014 και του άρθρου 7 της ΠΟΛ 1214/2014, όπως τροποποιήθηκαν και ισχύουν. Τα εν λόγω Πληροφοριακά Συστήματα είναι ανεπτυγμένα με χρήση:

• της τεχνολογίας Microsof .NET

• ASP.Net RESTful Application,

• ASP.Net Kendo UI,

• ASP.Net RESTful web-service with xml packages,

• ASP.Net Load Balancing Oracle Advanced Queuing

• RDBMS Oracle με αξιοποίηση της υφιστάμενης υποδομής της Α.Α.Δ.Ε.

•σε Oracle SSO και

• Oracle Internet Directory.

**1.2 Κατηγοριοποίηση υπηρεσιών Έργου**

Στο αντικείμενο του έργου περιλαμβάνονται υπηρεσίες ανάπτυξης / προσαρμογής / επικαιροποίησης /λογισμικού εφαρμογών καθώς και αιτήματα παροχής υπηρεσιών υποστήριξης.

Ειδικότερα, οι υπηρεσίες συνίστανται σε:

**Α’**.Βελτιώσεις (Enhancements) – μεταβολή ή/και ανάπτυξη τμήματος των εφαρμογών που αφορά αλλαγές οριοθετημένης κλίμακας. Σχεδιασμός και ανάπτυξη τμημάτων διεπαφών λογισμικού που αφορούν σε αλλαγές στις εφαρμογές. Αλλαγές στον κώδικα, στη δομή της Βάσης Δεδομένων καθώς και στην τεκμηρίωση, όπως:

1. Διορθωτικές ενέργειες σε αστοχίες ή αδυναμίες του Λογισμικού Εφαρμογών,

συμπεριλαμβανομένων και των περιπτώσεων αμέλειας και κακής ή και λανθασμένης χρήσης του

Λογισμικού Εφαρμογών.

2. Βελτιώσεις του Περιβάλλοντος Χρήσης (User Interface) του Λογισμικού Εφαρμογών, η

οποία αναφέρεται σε υλοποίηση νέων τρόπων χρήσης των διαθεσίμων λειτουργιών του

Λογισμικού Εφαρμογών, καθώς και νέων λειτουργικών απαιτήσεων περιορισμένης κλίμακας.

**Β’**. Υποστήριξη των δύο συστημάτων στη Δ.ΗΛΕ.Δ. μέσω e-mail και τηλεφωνικά, σύμφωνα με τα ειδικότερα αναγραφόμενα στην παράγραφο 1.3. του παρόντος εγγράφου.

**1.3 Διαδικασία Υλοποίησης**

Ως περίοδος προσαρμογής για τον Ανάδοχο ορίζεται το χρονικό διάστημα από την ημερομηνία υπογραφής της Σύμβασης, μέχρι και την έγγραφη δήλωση ετοιμότητας του Αναδόχου ότι μπορεί να προβεί στην υλοποίηση αιτημάτων. Σε κάθε περίπτωση έως τις 22/03/2019 ο Ανάδοχος θα πρέπει να είναι έτοιμος για την παροχή των υπηρεσιών συντήρησης. Κατά την περίοδο προσαρμογής, ο Ανάδοχος έχει ως στόχο την καλή ενημέρωση και προσαρμογή του στο εν γένει περιβάλλον της Α.Α.Δ.Ε., σε συνεργασία με τα αρμόδια τμήματα της Υπηρεσίας. Με τη λήξη της αναφερόμενης περιόδου προσαρμογής, υποχρεούται να παραδώσει τεύχος με τη μεθοδολογία κοστολόγησης και εκτίμησης ανθρωποέργου, η οποία θα χρησιμοποιηθεί κατά τη διάρκεια εκτέλεσης του έργου.

1.3.1 Η παροχή των αιτούμενων υπηρεσιών, όσον αφορά τις βελτιώσεις των Πληροφοριακών Συστημάτων (Α), θα γίνεται ως εξής:

-Η διαδικασία ενεργοποιείται από τον Κύριο του Έργου, ήτοι το αρμόδιο τμήμα της Δ.ΗΛΕ.Δ. Κάθε φορά που ο Κύριος του Έργου εκτιμά ότι απαιτείται να πραγματοποιηθεί οποιαδήποτε επί μέρους εργασία που εντάσσεται στις δραστηριότητες του έργου, συντάσσει ανάλογο αίτημα, το οποίο αποστέλλει στον Ανάδοχο μέσω ηλεκτρονικού ταχυδρομείου.

- Ο Ανάδοχος υποχρεούται εντός 2 εργάσιμων ημερών από την παραλαβή του αιτήματος ή από την παραλαβή διευκρινίσεων από τον Κύριο του Έργου, σε περίπτωση που απαιτηθούν, να αποτιμήσει, να κοστολογήσει το αίτημα, να σχεδιάσει το δυνατό χρονοδιάγραμμα υλοποίησης και να ενημερώσει σχετικά τον αποστολέα του αιτήματος.

- Στη συνέχεια θα λαμβάνεται η απόφαση από τον Κύριο του έργου για την υλοποίηση ή όχι του αιτήματος.

-Αν η απόφαση είναι θετική, τότε ο Ανάδοχος προχωρεί στην υλοποίηση του Έργου, σύμφωνα με τα όσα έχουν συμφωνηθεί.

1.3.2 Όσον αφορά την υποστήριξη των Πληροφοριακών Συστημάτων (Β) :

α) Ο Κύριος του έργου έχει τη δυνατότητα τηλεφωνικής επικοινωνίας με τον Ανάδοχο για θέματα υποστήριξης που σχετίζονται άμεσα με το προϊόν που αναπτύχθηκε και εγκαταστάθηκε βάσει των συμβάσεων με αριθ. Πρωτ. Δ5Β 1061782/14-4-2014 και ΔΠΡΟΜΑ 4015457 ΕΞ2015/21-7-2015. β) Ως Χρόνος απόκρισης αναγγελίας βλαβών και ανωμαλιών λειτουργίας ορίζεται το διάστημα από την αναγγελία του προβλήματος μέχρι την εκτίμησή του από τον Ανάδοχο. Ο χρόνος απόκρισης είναι κατά μέγιστο:

- Τέσσερις (4) ώρες από τη στιγμή της αναγγελίας εφόσον η ειδοποίηση έγινε από Δευτέρα μέχρι Παρασκευή και στο διάστημα από 09:00 π. μ. μέχρι 13:00

- Στις 10:00 π. μ. της επόμενης εργάσιμης ημέρας εφόσον η αναγγελία έγινε από Δευτέρα μέχρι Παρασκευή και στο διάστημα από 13:00 π. μ. μέχρι 17:00

- Στις 10:00 π. μ. της επόμενης εργάσιμης ημέρας εφόσον η αναγγελία έγινε από Παρασκευή μέχρι Κυριακή.

γ) Τα προβλήματα διαχωρίζονται με βάση το επίπεδο σοβαρότητάς τους :

- Επείγον : Απαιτείται άμεση επέμβαση. Αφορά προβλήματα που παρουσιάζονται και δεν επιτρέπουν την λειτουργία μέρους ή/και του συνόλου των προσφερομένων υπηρεσιών και θα καθοριστούν από την Αναθέτουσα Αρχή σε συνεργασία με τον Ανάδοχο.

- Υψηλή : Απαιτείται ταχεία παρέμβαση. Αφορά προβλήματα που παρουσιάζονται σε κρίσιμες υπηρεσίες λειτουργίας των συστημάτων, χρονικά ευαίσθητες που θα καθοριστούν από την Αναθέτουσα Αρχή σε συνεργασία με τον Ανάδοχο.

- Μέτρια : Απαιτείται επέμβαση. Αφορά προβλήματα που παρουσιάζονται σε μη κρίσιμες υπηρεσίες λειτουργίας των συστημάτων, όχι χρονικά ευαίσθητες που θα καθοριστούν από την Αναθέτουσα Αρχή σε συνεργασία με τον Ανάδοχο.

- Χαμηλή : Δίχως σημαντικό αντίκτυπο. Αφορά προβλήματα που παρουσιάζονται σε μεμονωμένες υπηρεσίες λειτουργίας των συστημάτων, δίχως αντίκτυπο στην ομαλή και αδιάλειπτη λειτουργία των υπηρεσιών.

δ) Ως Χρόνος αποκατάστασης δυσλειτουργίας (time to restore – TTR) ορίζεται ο χρόνος που απαιτείται για την επισκευή ενός είδους βλάβης από τη στιγμή που εντοπίζεται και αναγγέλλεται η συγκεκριμένη βλάβη. Ακολουθούν ενδεικτικοί χρόνοι αποκατάστασης.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|

|  |  |
| --- | --- |
| Κατηγορία Σοβαρότητας Προβλήματος | Χρόνος Αποκατάστασης από τη στιγμή της απόκρισης (ώρες), ανά πρόβλημα |
| Χαμηλή (R1) | 72 |
| Μέτρια (R2)  | 36 |
| Υψηλή (R3)  | 8 |
| Επείγον (R4)  | 4 |

 |

Οι χρόνοι αποκατάστασης αφορούν στην επίλυση σφαλμάτων που οφείλονται αμιγώς στη λειτουργία του πληροφοριακού συστήματος και όχι σε τυχόν αλληλεπίδραση με τις υποδομές του Υπ. Οικονομικών.

**2 .ΕΝΔΕΙΚΤΙΚΑ ΠΑΡΑΔΟΤΕΑ**

Στo πλαίσιο παροχής υπηρεσιών ανάπτυξης λογισμικού θα παραδίδονται τα κατά περίπτωση απαιτούμενα τμήματα των κεφαλαίων των παραδοτέων τεκμηρίωσης των συστημάτων τα οποία μεταβάλλονται, ανάλογα με τη φύση της τροποποίησης / βελτίωσης. Ενδεικτικά, τα παραδοτέα περιγράφονται παρακάτω:

**ΛΕΙΤΟΥΡΓΙΚΟΣ ΣΧΕΔΙΑΣΜΟΣ**

1.1. Απαιτήσεις Χρηστών (UserRequirements)

1.2. Μοντέλο Δεδομένων (LogicalSchema)

1.2.1. Διάγραμμα Οντοτήτων – Σχέσεων (Entity-RelationshipDiagram)

1.3. Μοντέλο Λειτουργιών

1.3.1. Ιεραρχικό Διάγραμμα Αποσύνθεσης Λειτουργιών

1.3.2. Περιγραφή Λειτουργιών

1.3.2.1. Δεδομένα Εισόδου (Input)

1.3.2.2. Μετασχηματισμός

1.3.2.3. Δεδομένα Εξόδου (Output)

1.3.2.4. Καθορισμός Ρόλων και Δικαιωμάτων Χρηστών

1.4. Περιβάλλον Επικοινωνίας Συστήματος – Χρήστη (UserInterface)

1.4.1. Περιγραφή

1.4.2. Ιεραρχικό Διάγραμμα

1.5. Περιγραφή Εκτυπώσεων

**ΤΕΧΝΙΚΟΣ ΣΧΕΔΙΑΣΜΟΣ**

2.1 Φυσικό Σχήμα Βάσης Δεδομένων (PhysicalSchema): Περιλαμβάνει:

2.1.1 Πίνακες (Tables), Όψεις (Views), Χαρακτηριστικά (Attributes)

2.1.2 Ευρετήρια (Indexes), Πρωτεύοντα και Ξένα Κλειδιά (Primary and Foreign

Keys)

2.1.3 Περιορισμοί (Constraints)

2.1.4 Triggers

2.1.5 Packages

2.1.6 Database Links

2.2 Διάγραμμα Ροής Λειτουργιών (ProcessFlow)

2.2.1 Περιγραφή Λειτουργιών

2.2.2 Αντιστοιχία Λειτουργίας με μονάδα λογισμικού

2.2.3 Αντιστοιχία Λειτουργίας με Φυσικό Σχήμα ΒΔ

2.2.4 Αντιστοιχία Λειτουργίας με Οθόνη (UserInterface)

2.2.5 Αντιστοιχία Λειτουργίας με ρόλους

Τα παραδοτέα του Τεχνικού Σχεδιασμού θα παρέχουν την αναγκαία τεκμηρίωση σε πλήρη αλλά ταυτόχρονα και συνοπτική μορφή. Η τεκμηρίωση θα είναι ουσιαστική, (δηλαδή δεν θα είναι απλά το προϊόν μηχανικής αναπαραγωγής από τη βάση).

Στην τεκμηρίωση θα τηρούνται πρότυπα ονοματολογίας τα οποία τουλάχιστο στο σχεδιαστικό επίπεδο να επιτρέπουν την εννοιολογική σύνδεση για τις περιπτώσεις Πινάκων, Όψεων, Χαρακτηριστικών κλπ. με τα αντίστοιχα στοιχεία του Τεχνικού Σχεδιασμού που απεικονίζουν.

**ΟΛΟΚΛΗΡΩΜΕΝΟΣ ΚΩΔΙΚΑΣ**

3.1 Πηγαίος Κώδικας

3.2 Διαδικασία παραγωγής εκτελέσιμου κώδικα

**ΛΟΓΙΣΜΙΚΟ ΕΓΚΑΤΑΣΤΑΣΗΣ – ΒΟΗΘΗΤΙΚΟ ΛΟΓΙΣΜΙΚΟ**

4.1 Λογισμικό δημιουργίας / μεταβολών της ΒΔ

4.1.1 Κώδικας

4.1.2 Οδηγίες Χρήσης

4.2 Λογισμικό διαχείρισης χρηστών

4.2.1 Κώδικας

4.2.2 Οδηγίες Χρήσης

4.3 Οδηγίες εγκατάστασης εφαρμογών

4.4 Πλάνο Υλοποίησης Μετάπτωσης

4.5 Σχεδιασμός Μετάπτωσης

4.6 Αναφορά Ετοιμότητας Σημείου Εγκατάστασης

**ΠΛΑΝΟ ΕΛΕΓΧΟΥ ΚΑΙ ΔΟΚΙΜΩΝ**

5.1 Περιγραφή περιβάλλοντος Ελέγχου – Προαπαιτούμενα

5.2 Περιγραφή των περιπτώσεων, διαδικασιών, σεναρίων ελέγχου

Tα παραδοτέα θα παραδίδονται σε ηλεκτρονική μορφή, θα ταξινομούνται θεματικά και θα αρχειοθετούνται ηλεκτρονικά.

|  |  |  |  |
| --- | --- | --- | --- |
| **Παραθέτουμε κατωτέρω τον πίνακα με τα βασικά στοιχεία αξιολόγησης των τεχνικών προσφορών του έργου** | **Απαίτηση** | **Απάντηση****(ΝΑΙ/ΟΧΙ)** | **Παραπομπή τεκμηρίωσης** |
| Γνώση Προγραμματισμού Εφαρμογών Λογισμικούστη γλώσσα Microsof .NET• ASP.Net RESTful Application,• ASP.Net Kendo UI,• ASP.Net RESTful web-service with xml packages,• ASP.Net Load Balancing Oracle Advanced Queuing | ΝΑΙ |  |  |
| Γνώση Προγραμματισμού και Διαχείρισης ΒάσεωνΔεδομένων RDBMS Oracle | ΝΑΙ |  |  |
| Δυνατότητα μελέτης αποτίμησης μεγέθους τωνυπαρχόντων πληροφοριακών συστημάτων. Εντός 10 ημερών | ΝΑΙ |  |  |
| Δυνατότητα αποτίμησης και κοστολόγησηςαιτημάτων βελτιώσεων των εν λόγωΠληροφοριακών Συστημάτων και σχεδιασμού χρονοδιαγράμματος υλοποίησης. Εντός 2 ημερών | ΝΑΙ |  |  |
| Δυνατότητα υποστήριξης τηλεφωνικών κλήσεωνκατά τις εργάσιμες ημέρες.9.00 π.μ. – 5.00 μ.μ | ΝΑΙ |  |  |
| Δυνατότητα απόκρισης σε εισερχόμενες τηλεφωνικές κλήσεις/ηλεκτρονικά μηνύματα. Σύμφωνα με την παρ.1.3.2.β | ΝΑΙ |  |  |
| Δυνατότητα αποκατάστασης προβλημάτων που περιγράφονται από εισερχόμενες κλήσεις /ηλεκτρονικά μηνύματα. Σύμφωνα με τον πίνακα της παρ.1.3.2.δ.. | ΝΑΙ |  |  |
| Η Τεχνική Προσφορά καλύπτει **όλα ανεξαιρέτως τα προαπαιτούμενα του ΠΑΡΑΡΤΗΜΑΤΟΣ Ι- Τεχνικές Προδιαγραφές**  | ΝΑΙ |  |  |

**Παράρτημα ΙΙ: ΠΙΝΑΚΑΣ ΣΥΜΜΟΡΦΩΣΗΣ** **της υπ’ αριθ.. Δ.Π.Δ.Υ.Κ.Υ.ΑΑΔΕ.Α............................... πρόσκλησης εκδήλωσης ενδιαφέροντος υποβολής προσφορών και Πίνακες συμμόρφωσης** βάσει του υπ΄αρίθμ. Πρωτ. ΔΗΛΕΔ ΙΒ 1162111ΕΞ2018/02-11-2018 αιτήματος και του προηγηθέντος σχετικού εγγράφου ΔΗΛΕΔΙΒ 1160984ΕΞ2017/30-10-2017 της Διεύθυνσης Ηλεκτρονικής Διακυβέρνησης (Δ.ΗΛΕ.Δ), της Γενικής Διεύθυνσης Ηλεκτρονικής Διακυβέρνησης και Ανθρώπινου Δυναμικού της Ανεξάρτητης Αρχής Δημοσίων Εσόδων**.**

**Παράρτημα ΙΙΙ: ΟΙΚΟΝΟΜΙΚΗ ΠΡΟΣΦΟΡΑ της υπ’ αριθ. Δ.Π.Δ.Υ.Κ.Υ.ΑΑΔΕ.Α.....................πρόσκλησης εκδήλωσης ενδιαφέροντος υποβολής προσφορών .** βάσει του υπ΄αρίθμ. Πρωτ. ΔΗΛΕΔ ΙΒ 1162111 ΕΞ2018/02-11-2018 αιτήματος και του προηγηθέντος σχετικού εγγράφου ΔΗΛΕΔΙΒ 1160984ΕΞ2017/30-10-2017 της Διεύθυνσης Ηλεκτρονικής Διακυβέρνησης (Δ.ΗΛΕ.Δ), της Γενικής Διεύθυνσης Ηλεκτρονικής Διακυβέρνησης και Ανθρώπινου Δυναμικού της Ανεξάρτητης Αρχής Δημοσίων Εσόδων**.**

|  |  |
| --- | --- |
| ΕΠΩΝΥΜΙΑ ΥΠΟΨΗΦΙΟΥ:  |  |
| ΔΙΕΥΘΥΝΣΗ, Τ.Κ, ΠΟΛΗ ΕΔΡΑΣ: |  |
| ΤΗΛΕΦΩΝΑ/ ΦΑΞ/ Ε-ΜΑΙL: |  |
| ΑΦΜ-Δ.Ο.Υ: |  |
| ΝΟΜΙΜΟΣ ΕΚΠΡΟΣΩΠΟΣ: |  |
| Α.Δ.Τ(Νομίμου Εκπροσώπου): |  |
| Υπεύθυνος Επικοινωνίας: |  |
|  |  |  |  |  |  |  |  |
|  |  | **ΓΕΝΙΚ ΣΥΝΟΛΟ ΠΡΟΣΦΟΡΑΣ** |  |  |  |  |  |
|  |   | ΠΕΡΙΓΡΑΦΗ |   | ΣΥΝΟΛΟ ΣΕ ΕΥΡΩ  |  |
|  | Α. | ΕΤΗΣΙΑ ΠΑΡΟΧΗ ΠΑΡΑΣΧΕΘΕΙΣΩΝ ΥΠΗΡΕΣΙΩΝ. |   |   |  |
|  |   | ΓΕΝΙΚΟ ΣΥΝΟΛΟ (ΠΡΟ ΦΠΑ) |   |   |   |  |
|  |   | Φ.Π.Α 24% |   |   |   |  |
|  |   | ΓΕΝΙΚΟ ΣΥΝΟΛΟ  |   |   |   |  |
|  |   | (ΟΛΟΓΡΑΦΩΣ)  |   |  |
|  |  |  |  |  |  | Ημ/νία ………/.../201 |  |
|  |  |  |  |  |  | Υπογραφή- Σφραγίδα |

**ΠΑΡΑΡΤΗΜΑ ΙV. ΥΠΕΥΘΥΝΗ ΔΗΛΩΣΗ της υπ’ αριθ. Δ.Π.Δ.Υ.Κ.Υ.Α.Α.Δ.Ε.Α..............................Πρόσκλησης εκδήλωσης ενδιαφέροντος.**

ΥΠΕΥΘΥΝΗ ΔΗΛΩΣΗ

άρθρο 8 Ν.1599/1986)

Η ακρίβεια των στοιχείων που υποβάλλονται με αυτή τη δήλωση μπορεί να ελεγχθεί με βάση το αρχείο άλλων υπηρεσιών (άρθρο 8 παρ. 4 Ν. 1599/1986)

**ΑΦΟΡΑ ΤΗΝ ΑΡΙΘ. ΠΡΩΤ............................................ ΠΡΟΣΚΛΗΣΗ ΥΠΟΒΟΛΗΣ ΠΡΟΣΦΟΡΩΝ**

|  |  |
| --- | --- |
| ΠΡΟΣ(1): | **Ανεξάρτητη Αρχή Δημοσιών Εσόδων (ΑΑΔΕ)** |
| Ο – Η Όνομα: |  | Επώνυμο: |  |
| Όνομα και Επώνυμο Πατέρα: |  |
| Όνομα και Επώνυμο Μητέρας: |  |
| Ημερομηνία γέννησης(2): |  |
| Τόπος Γέννησης: |  |
| Αριθμός Δελτίου Ταυτότητας: |  | Τηλ: |  |
| Τόπος Κατοικίας: |  | Οδός: |  | Αριθ: |  | ΤΚ: |  |
| Αρ. Τηλεομοιοτύπου (Fax): |  | Δ/νση Ηλεκτρ. Ταχυδρομείου(Εmail): |  |
| Με ατομική μου ευθύνη και γνωρίζοντας τις κυρώσεις (3), που προβλέπονται από τις διατάξεις της παρ. 6 του άρθρου 22 του Ν. 1599/1986, δηλώνω ότι: |
| Α. αποδέχομαι τους όρους της παρούσας και ότι τα είδη που προσφέρονται έχουν τις ζητούμενες προδιαγραφές.Β1. δεν έχω καταδικασθεί με αμετάκλητη απόφαση για κάποιο από τα παρακάτω αδικήματα:* συμμετοχή σε εγκληματική οργάνωση, όπως αυτή ορίζεται στο άρθρο 2 της απόφασης-πλαίσιο 2008/841/ΔΕΥ του Συμβουλίου.
* δωροδοκία, όπως αυτή ορίζεται αντίστοιχα στο άρθρο 3 της πράξης του Συμβουλίου της 26ης Μαΐου 1997 και στο άρθρο 2 παρ. 1 της απόφασης-πλαίσιο 2003/568/ΔΕΥ του Συμβουλίου.
* απάτη, κατά την έννοια του άρθρου 1 της σύμβασης σχετικά με την προστασία των οικονομικών συμφερόντων των Ευρωπαϊκών Κοινοτήτων, η οποία κυρώθηκε με το ν. 2803/2000.
* τρομοκρατικά εγκλήματα ή εγκλήματα συνδεόμενα με τρομοκρατικές δραστηριότητες, όπως ορίζονται, αντιστοίχως, στα άρθρα 1 και 3
* της απόφασης-πλαίσιο 2002/475/ΔΕΥ του Συμβουλίου
* νομιμοποίηση εσόδων από παράνομες δραστηριότητες, όπως ορίζεται στο άρθρο 1 της Οδηγίας 2005/60/ΕΚ του Ευρωπαϊκού Κοινοβουλίου και του Συμβουλίου, για την πρόληψη χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες, η οποία ενσωματώθηκε στην εθνική νομοθεσία με το ν. 3691/2008.

Β2. δεν έχω καταδικασθεί, με τελεσίδικη απόφαση, για κάποιο από τα αδικήματα του Αγορανομικού κώδικα, σχετικό με την άσκηση της επαγγελματικής τους δραστηριότητας ή για κάποιο από τα αδικήματα της υπεξαίρεσης, της απάτης, της εκβίασης, της πλαστογραφίας, της ψευδορκίας, της δωροδοκίας και της δόλιας χρεοκοπίας.Β3. δεν τελώ σε πτώχευση, ούτε σε διαδικασία κήρυξης πτώχευσης, εκκαθάριση ή αναγκαστική διαχείριση.Β4. έχω εκπληρώσει τις υποχρεώσεις μου όσον αφορά την καταβολή φόρων και εισφορών κοινωνικής ασφάλισης (κυρίας και επικουρικής).Γ. αναλαμβάνω την υποχρέωση προσκόμισης των παρακάτω πιστοποιητικών για την απόδειξη της μη συνδρομής των λόγων αποκλεισμού 1) απόσπασμα ποινικού μητρώου, 2) πιστοποιητικό φορολογικής ενημερότητας, 3) πιστοποιητικό ασφαλιστικής ενημερότητας.  |

 Ημερομηνία:

 **Ο Δηλών- εξουσιοδοτών**

 (Υπογραφή)

(1) Αναγράφεται από τον ενδιαφερόμενο πολίτη ή Αρχή ή η Υπηρεσία του δημόσιου τομέα, που απευθύνεται η αίτηση.

(2) Αναγράφεται ολογράφως.

(3) «Όποιος εν γνώσει του δηλώνει ψευδή γεγονότα ή αρνείται ή αποκρύπτει τα αληθινά με έγγραφη υπεύθυνη δήλωση του άρθρου 8 τιμωρείται με φυλάκιση τουλάχιστον τριών μηνών. Εάν ο υπαίτιος αυτών των πράξεων σκόπευε να προσπορίσει στον εαυτόν του ή σε άλλον περιουσιακό όφελος βλάπτοντας τρίτον ή σκόπευε να βλάψει άλλον, τιμωρείται με κάθειρξη μέχρι 10 ετών.

(4) Σε περίπτωση ανεπάρκειας χώρου η δήλωση συνεχίζεται στην πίσω όψη της και υπογράφεται από τον δηλούντα ή την δηλούσα.